54 



Pedunculi directio varia: est rectus, nutans, 

 cernuus, reflexus, inflexus, spiraliter tortus 

 (Vallisneria spiralis) etc. Ante florescentiam interdum 

 nutant, sub florescentia eriguntur (Tulipae quaedam), aut 

 vice versa, nutant sub florescentia, et post ipsam eriguntur 

 (Silenae quaedam). 



Pedunculi uti rami arrecti inveniuntur, patentes, 

 divaricati, recutiti. 



Flores secundi adalterutrum latus, versi auta torsione 

 pedunculi et racheos oriuntur, quos heteromallos vo- 

 caverim (Gladiolus, Antholyza etc), aut ex inflorescentia 

 extraaxillari (Silenae quaedam), de qua infra dicetur. 



Pedunculi interdum pube glandulisque tecti sunt, cum 

 reliquus ramus glaber sit aut parum pilosus. Non raro 

 prope florem teneri et colorati fiunt. 



Pedunculus terminalis est, qui ex apice caulis aut 

 rami provenit nullo folio, nullave bractea fultus. Distingua- 

 tur a subterminali, qui ex apice caulis ramive prove- 

 nire quidem videtur, qui vero folio bracteave fultus est, 

 quod situm revera axillarem indicat. Pedunculus axil- 

 laris ex axilla folii bracteaeve exoritur; pedunculus la- 

 teralis axillaris est sed a folio fulciente dimotus, quod 

 in Solaneis et Borragineis non raro accidit. Pedunculus 

 cauliflorus, e caule ramove emergit, nullo folio nul- 

 lave bractea fulciente, nec dimotus, quod interdum in arbo- 

 ribus tropicis, e. g. Carica cauliflora, Cecropia peltata aliis- 

 que accidit. 



